больш за дваццаць гадоў у газавай службе Дзятлаўскага раёна. Ён пачынаў працаваць у вытворчым упраўленні “Дзятлаварайгаз” як вадзіцель, а праз некаторы час атрымаў дадатковую спецыяльнасць слесара. Такое “павышэнне кваліфікацыі” Часлаў Іосіфавіч тлумачыць па-свойму: не можа ён стаяць у баку ад працы на аб’ектах, хоча працаваць разам з калегамі. У складзе брыгады па абслугоўванні газарэгулятарных пунктаў сёлета вадзіцель-слесар стаў пераможцай рэспубліканскага галіновага спаборніцтва. Прафесійнае свята газавікоў Часлаў Іосіфавіч Кароль сустракае не толькі з добрым настроем, але і важкімі ўзнагародамі за працу – падзячным пісьмом канцэрна “Белпалівагаз” і ганаровым званнем ветэрана працы.